CELEX: 62019TN0153
Language: da
Date: 2019-03-11 00:00:00
Title: Sag T-153/19: Sag anlagt den 11. marts 2019 — European Union Copper Task Force mod Kommissionen

6.5.2019   
            
            
               DA
            
            
               Den Europæiske Unions Tidende
            
            
               C 155/51
            
         
      Sag anlagt den 11. marts 2019 — European Union Copper Task Force mod Kommissionen
      (Sag T-153/19)
      (2019/C 155/60)
      Processprog: engelsk
      
         Parter
      
      
         Sagsøger: European Union Copper Task Force (Essex, Det Forende Kongerige) (ved advokaterne I. Moreno-Tapia Rivas og C. Vila Gisbert)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2018/1981 (1) annulleres for så vidt som den fornyede godkendelsen af kobberforbindelser som kandidater til substitution på et ulovligt grundlag.
               
            
                  —
               
               
                  Retsvirkningerne af annullationen udvides til at omfatte Kommissionens gennemførelsesforordning (EU) nr. 2015/408 (2) for så vidt som den gennemførte artikel 80, stk. 7, i forordning nr. 1107/2009 og optog kobberforbindelser på listen over aktivstoffer, som er kandidater til substitution.
               
            
                  —
               
               
                  Det fastslås, at Kommissionens gennemførelsesforordning (EU) 2018/1981 tilsidesatte proportionalitetsprincippet.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende, hvorved det gøres gældende, at Kommissionens gennemførelsesforordning (EU) 2018/1981 fornyede godkendelsen af kobberforbindelser som kandidater til substitution på et ulovligt grundlag. Navnlig:
                  
                              —
                           
                           
                              tilsidesætter artikel 24 og bilag II, punkt 4, i forordning (EF) nr. 1107/2009 (3) EU-retten, fordi:
                              
                                          i)
                                       
                                       
                                          Videnskabelige beviser indikerer, at PBT-kriterier, og navnlig persistens, ikke er passende for kobber.
                                       
                                    
                                          ii)
                                       
                                       
                                          Anvendelsen af PBT-kriterier på uorganiske stoffer ikke er i overensstemmelse med andre dele af lovgivningen, som er blevet implementeret inden for området regulerede kemiske stoffer.
                                       
                                    
                                          iii)
                                       
                                       
                                          Hvad angår kandidater for substitution går anvendelsen af PBT-kriterierne på kobberforbindelser videre, end hvad der er nødvendigt for at nå de mål, der tilsigtes med forordning (EF) nr. 1107/2009. Derudover fejlfortolkede forordning (EF) nr. 1107/2009 forsigtighedsprincippet.
                                       
                                    
                        
            
                  2.
               
               
                  Andet anbringende, hvorved det gøres gældende, at Kommissionens gennemførelsesforordning (EU) 2015/408 er retsstridig i forbindelse med kvalificeringen af kobberforbindelser som kandidater til substitution.
               
            
                  3.
               
               
                  Tredje anbringende, hvorved det subsidiært gøres gældende, at Kommissionens gennemførelsesforordning (EU) 2018/1981 tilsidesætter proportionalitets-princippet.
               
            
         (1)  Kommissionens gennemførelsesforordning (EU) 2018/1981 af 13.12.2018 om fornyelse af godkendelsen af aktivstofferne kobberforbindelser som kandidater til substitution, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT 2018, L 317, s. 16).
      
         (2)  Kommissionens gennemførelsesforordning (EU) 2015/408 af 11.3.2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution (EUT 2015, L 67, s. 18).
      
         (3)  Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).